издаден в съответствие с директиви 64/432/ЕИО (19), 88/407/ЕИО (20), 89/556/ЕИО (21), 90/429/ЕИО (22), 91/68/ЕИО (23), 92/65/ЕИО (24), 2009/156/ЕО (25) и 2009/158/ЕО (26) на Съвета, както и в съответствие с Решение 2010/470/ЕС на Комисията (27).
 (9)
 Тъй като регламенти за изпълнение (ЕС) 2020/2235, (ЕС) 2020/2236 и (ЕС) 2021/403 се прилагат с действие от 21 април 2021 г., настоящият регламент следва също да се прилага от тази дата.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент за изпълнение (ЕС) 2020/2235
 Член 35 от Регламент за изпълнение (ЕС) 2020/2235 се заменя със следното:
 „Член 35
 Преходни разпоредби
 1. Пратките с продукти от животински произход, съставни продукти, кълнове, предназначени за консумация от човека, и семена, предназначени за производство на кълнове за консумация от човека, придружавани от подходящия сертификат, издаден в съответствие с образците, установени в Регламент (ЕС) No 28/2012 и в Регламент за изпълнение (ЕС) 2019/628, се приемат за въвеждане в Съюза до 20 октомври 2021 г., при условие че сертификатът е подписан от лицето, упълномощено да го подписва в съответствие с посочения регламент и с посочения регламент за изпълнение, преди 21 август 2021 г.
 2. Хармонизираният образец на сертификати за движение в рамките на Съюза, установен в Регламент (ЕО) No 599/2004, се приема за движение в рамките на Съюза до 17 октомври 2021 г.
 3. Позоваванията на разпоредби на отменените актове в сертификатите и в приложението към Регламент (ЕО) No 599/2004 се считат за позовавания на съответните заместващи разпоредби и се четат съгласно таблиците на съответствието, когато е приложимо.“
 Член 2
 Изменение на Регламент за изпълнение (ЕС) 2020/2236
 Член 10 от Регламент за изпълнение (ЕС) 2020/2236 се заменя със следното:
 „Член 10
 Преходни разпоредби
 1. Пратките с водни животни и с продукти от животински произход от водни животни, придружавани от подходящия ветеринарен здравен сертификат, издаден в съответствие с образеца, установен в Регламент (ЕО) No 1251/2008, се приемат за въвеждане в Съюза до 20 октомври 2021 г., при условие че ветеринарният здравен сертификат е подписан от официален инспектор преди 21 август 2021 г.
 2. Пратките с водни животни и с продукти от животински произход от водни животни, придружавани от подходящия ветеринарен здравен сертификат, издаден в съответствие с образеца, установен в Регламент (ЕО) No 1251/2008, се приемат за въвеждане в Съюза до 17 октомври 2021 г.
 3. Позоваванията на разпоредби на отменените актове в сертификатите се считат за позовавания на съответните заместващи разпоредби и се четат съгласно таблиците на съответствието, когато е приложимо.“
 Член 3
 Изменение на Регламент за изпълнение (ЕС) 2021/403
 Член 27 от Регламент за изпълнение (ЕС) 2021/403 се заменя със следното:
 „Член 27
 Преходни разпоредби
 1. Пратките със сухоземни животни и зародишни продукти от тях, придружавани от подходящия сертификат, издаден в съответствие с образците, установени в регламенти (ЕО) No 798/2008 и (ЕС) No 206/2010, регламенти за изпълнение (ЕС) No 139/2013 и (ЕС) 2018/659, решения 2006/168/ЕО и 2010/472/ЕС, както и в съответствие с решения за изпълнение 2011/630/ЕС, 2012/137/ЕС и (ЕС) 2019/294, се приемат